विदेशिएका नेपाली युवाहरुबाट मुलुकलाई प्राप्त भइरहेको रेमिटेन्स आयकै कुरा गर्ने हो भने आर्थिक वर्ष २०७२÷०७३ को अन्त्यसम्मको अुनमानित रेमिटेन्स आप्रवाह ६ सय ७९ अर्ब रहेको सरकारी आँकडा छ । यो तथ्याङ्क अघिल्लो वर्ष ६ सय १७ अर्ब थियो । यसरी बर्सेनि बढिरहेको रेमिटेन्स आयले पनि प्रत्येक वर्ष रोजगारीका लागि विदेशिने नेपाली युवा पङ्क्तिको बढ्दो जमातलाई नै सङ्केत गर्दछ । अनि यसरी प्राप्त हुने रेमिटेन्स आयले मात्रै मुलुकको झण्डै ३० प्रतिशत कूल ग्राहस्थ उत्पादन धानेको देखिन्छ । सायद विदेशिएका नेपालीहरुले आफ्नो रगत पसिना बगाएर कमाएको धनले मुलुकको अर्थतन्त्र धानिएको हुँदा यो देशका शासकहरु जहिल्यै पनि मानव श्रम निर्यातमै जोड दिइरहेका छन् ।
